Hej Bolius

Jeg købte en ejerlejlighed i 2016 som jeg udlejer. Der var ved købet installeret vaskemaskine og opvaskemaskine.

Nu er der opstået vandskade pga stop i afløb fra vaskemaskine.

Jeg kan som udlejer ikke tegne indboforsikring på lejligheden og ejerforeningen forsikrer kun bygningen og fællesinstallationer. Udlejer har ingen egen indboforsikring.

Hvordan kan jeg sikre mig fremover, hvis jeg ikke kan tegne forsikring? Har jeg overset noget?

Venlig hilsen Allan M


Udlejer min ejerlejlighed - kan jeg undgå at betale for lejers vandskade, kan jeg tegne en forsikring?
Hej Allan M

Tak for dit spørgsmål, som ikke er helt ualmindeligt ved henvendelse til os.

Stop af afløb er typisk et vedligeholdelses problem som  ikke dækkes af husforsikringen.

Eventuelle skader på egen beboelse eller eventuel underbo bliver ens eget problem og/eller ansvar.

Eneste mulighed for en udlejer i den beskrevne situation er at han sikre sig at lejer har en ansvarsforsikring som vil kunne dække skade på underbo medens skade på udlejers lejlighed må dækkes af et depositum stillet af lejer.

